1

IEPIRKUMA LĪGUMS 

DATUMS SKATĀMS DOKUMENTA 
PARAKSTA LAIKA ZĪMOGĀ

Rīgas valstspilsētas pašvaldības Vēlēšanu komisija, reģistrācijas Nr. 90011524360, adrese Smilšu iela ielā 4, Rīga, LV-1050, tās priekšsēdētāja [...] personā, kurš rīkojas saskaņā ar likumu “Par pilsētu, rajonu, novadu un pagastu vēlēšanu komisijām un vēlēšanu iecirkņu komisijām”, (turpmāk tekstā – Pasūtītājs), un 
[bookmark: _Hlk192590257]SIA „Baltijas Banknote“, reģ. Nr. […], adrese Elijas iela 1-1, LV-1050, Rīga, tā prokūrista  […] personā, kurš darbojas uz prokūras pamata, (turpmāk tekstā – Izpildītājs), no otras puses (abas kopā sauktas – Puses),
 pamatojoties uz Rīgas valstspilsētas pašvaldības Centrālās administrācijas Iepirkumu pārvaldes veiktā atklāta konkursa “Vēlēšanu zīmju izgatavošana un piegāde 2025.gada Rīgas valstspilsētas pašvaldības vēlēšanām”, ID Nr. CAIP 2025/03 (turpmāk – Konkurss), rezultātiem, noslēdz šo līgumu (turpmāk – Līgums) par sekojošo: 

1. Līguma priekšmets.
1.1. Izpildītājs apņemas ar saviem resursiem un, izmantojot savus materiālus, veikt Pasūtītājam vēlēšanu zīmju maketa izstrādi, druku, šķirošanu, komplektēšanu un piegādi (turpmāk tekstā – Pasūtījums) saskaņā ar Tehnisko specifikāciju/Tehnisko piedāvājumu (1. Pielikums) un Finanšu piedāvājumu (2. Pielikums). 
1.2. Pasūtījums tiek izgatavots saskaņā ar Pasūtītāja apstiprināto maketu, no iepirkuma nolikumā apstiprinātajiem un Izpildītāja piedāvājumā norādītajiem materiāliem, Tehniskajā specifikācijā/Tehniskajā  piedāvājumā (1. pielikums) noteiktajos apjomos un termiņos.
1.3. Pasūtījums tiek izgatavots un nodots Pasūtītāja norādītajās adresēs (3. Pielikums) līdz 2025.gada 25.maijam. 

2. Līguma summa un Līguma termiņš.
2.1. Līguma summa nepārsniedz EUR 160 000,00[footnoteRef:1](viens simts sešdesmit tūkstoši euro un 00 centi) bez pievienotās vērtības nodokļa (turpmāk – PVN). Pasūtītājam ir tiesības nepasūtīt Pasūtījumu par visu Līguma summu.  [1:   Pretendenta finanšu piedāvājumā norādītā kopējā vērtējamā summa EUR bez PVN reizināta ar iesniegto vēlēšanu sarakstu daudzumu.] 

2.1.1. Vēlēšanu zīme – Rīgas vēlēšanu apgabalam (vienam sarakstam) EUR […] (saskaņā ar iesniegto pretendenta piedāvājumu) bez PVN.
2.1.2. Maketa izveide vēlēšanu zīmēm (vienam sarakstam) EUR […] ([…]) (saskaņā ar iesniegto pretendenta piedāvājumu) bez PVN.
2.2. Līguma summa var tikt palielināta pēc Pasūtītāja iniciatīvas, ievērojot šādu kārtību:
2.2.1. Pasūtītāja rīcībā Līguma īstenošanai ir papildu finansējums, kas sākotnēji netika paredzēts vai nebija pieejams un to nepieciešams apgūt vēlēšanu procesa nodrošināšanai;
2.2.2. Līguma izpildes laikā Līguma summa šajā punktā paredzētajā kārtībā var tikt palielināta par summu, kas nepārsniedz 50% (piecdesmit procenti) no Līguma 2.1.punktā norādītas kopējas summas;
2.2.3. Līguma izpildes laikā atklājas, ka nepieciešams tāds Pasūtījuma apjoms, kurš pirms tam nebija noteikts, bet ir nepieciešamas pilnvērtīgai un neatliekamai Tehniskajā specifikācijā minēto Pasūtījumu nodrošināšanai;
2.2.4. Neparedzēta Pasūtījuma iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
2.3. Par Līguma summas palielināšanu Puses slēdz rakstveida vienošanos.Gadījumā, ja Līguma darbības laikā Pasūtītājs nav izlietojis visu Līguma summu, Izpildītājs nav tiesīgs celt jebkāda veida pretenzijas un pieprasīt Līguma summas samaksu pilnā apmērā.
2.4. Līgums stājas spēkā tā parakstīšanas dienā un ir spēkā līdz pilnīgai abu Pušu saistību izpildei, bet ne vēlāk kā līdz 2025.gada 25.maijam.

3. Izpildītāja tiesības un pienākumi. 
3.1. Izpildītājs apņemas Pasūtījuma izpildi nodrošināt ar saviem resursiem. Ar saviem līdzekļiem un savu darba spēku novērst trūkumus un defektus, kuri atklājušies darbu izpildes laikā un atbilstoši Līguma izpildei.
3.2. Izpildītājs:
3.2.1. izpilda Pakalpojumu atbilstoši Līguma, t.sk. tehniskās specifikācijas, prasībām un Pasūtītāja norādījumiem;
3.2.2. nodrošina, ka darba izpildes laikā Izpildītāja darbinieki nepieļauj patvaļīgas atkāpes no Līguma noteikumiem, Tehniskā specifikācijā noteiktās darba izpildes kārtības, termiņiem, finansu un materiālu izlietojumiem.
3.2.3. nekavējoties informē Pasūtītāju par apstākļiem, kuru dēļ nav iespējams izpildīt Pakalpojumu Līgumā noteiktajos termiņos un kārtībā;
3.2.4. ievēro Pasūtītāja norādījumus, likumdošanas aktu prasības, kas attiecas uz Pakalpojuma izpildes kārtību un kvalitāti;
3.2.5. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pasūtītāja vai iegūta Līguma izpildes laikā;
3.2.6. nav tiesīgs nodot ar Līgumu nolīgtās tiesības un pienākumus trešajai personai bez saskaņošanas ar Pasūtītāju;
3.2.7. nav tiesīgs bez Pasūtītāja rakstiskas piekrišanas veikt papildu darbus;
3.3. Izpildītājs apliecina, ka Līgumā norādītā Pakalpojuma summa ietver visas izmaksas saskaņā ar Tehnisko specifikāciju un tāmi.

4. Pasūtītāja tiesības un pienākumi.
4.1. Pirms Pasūtījuma izgatavošanas Izpildītājam ar Pasūtītāju jāsaskaņo gan makets, gan papīra paraugs, gan Pasūtījuma paraugs.
4.2. Pasūtītājs:
4.2.1. Pasūta Pakalpojumu un sniedz Izpildītājam visu nepieciešamo informāciju, kas nepieciešama Pakalpojuma kvalitatīvai un savlaicīgai izpildei;
4.2.2. ir tiesīgs pārbaudīt Pakalpojuma kvalitāti un tā atbilstību Līguma noteikumiem, t.sk. tehniskai specifikācijai, nepieciešamības gadījumā pieaicināt attiecīgās jomas ekspertus un nekavējoties izteikt pretenzijas (mutiski, rakstiski vai elektroniski) par Pakalpojumu;
4.2.3. ir tiesīgs par Pakalpojuma izpildi izteikt Izpildītājam norādījumus (mutiski, rakstiski vai elektroniski), kas nav pretrunā Līguma noteikumiem;
4.2.4. veic samaksu Izpildītājam Līgumā noteiktajā kārtībā un apmērā par kvalitatīvu, Līguma, t.sk. tehniskās specifikācijas, prasībām atbilstošu Pakalpojuma izpildi;
4.3. Pasūtītājs apņemas pieņemt izpildītos darbus, ja tie izpildīti saskaņā ar šo Līgumu un Izpildītāja Tehnisko specifikāciju.
4.4. Pasūtītājs apņemas veikt visus maksājumus par izpildītājiem un pieņemtajiem darbiem.
4.5. Pasūtītājs nodrošina Izpildītāju ar visu Pasūtījuma izpildei nepieciešamo informāciju un informatīvo atbalstu.
5. Samaksa un samaksas kārtība. 
5.1. Pasūtītājs maksā Izpildītājam par faktisko Pasūtījuma izpildi, kas tam tapa zināms pēc deputātu kandidātu saraksta pieņemšanas noslēgšanās.
5.2. Pasūtītājs samaksā Izpildītājam par Pasūtījuma izgatavošanu faktisko Pasūtījuma izpildes summu 20 (divdesmit) darba dienu laikā no grāmatvedības attaisnojuma dokumenta elektroniskā formātā (turpmāk – elektronisks rēķins) saņemšanas un nodošanas – pieņemšanas akta parakstīšanas.
5.3. Apmaksa tiek veikta Izpildītāja bankas kontā.
5.4. Maksājums skaitās veikts pilnībā, kad visa attiecīgā summa ir ieskaitīta Izpildītāja bankas kontā.
5.5. Izpildītāja piedāvātajām cenām un vienas vienības izmaksām jābūt nemainīgām visā Līguma izpildes laikā.
5.6. 	Izpildītājs e-rēķinā lieto šādus Pasūtītāja rekvizītus:
Saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods […]
PVN reģ.Nr. […]
Konts […]
Bankas kods: […]
Banka: […] 
RD iestāde: Rīgas valstspilsētas pašvaldības Vēlēšanu komisija
RD iestādes adrese: Smišu iel 4, Rīga, LV-1050
RD iestādes kods: […]

5.7.	Izpildītājs sagatavo elektronisko rēķinu atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
5.8.	Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošajiem rēķina piegādes kanāliem:
5.8.1.	izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
5.8.2.	augšupielādē rēķinu failus pašvaldības portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
5.8.3.	izmanto Web formas manuālai rēķinu ievadei.
5.9.	Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.
5.10.	Puses vienojas, ka elektroniskā rēķina apmaksas termiņš ir ne mazāk kā 20 (divdesmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši pašvaldības portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
5.11.	Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam. 
5.12.     Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu;

6. Pasūtījuma izpildes nodošanas un pieņemšanas kārtība.
6.1. Pasūtījuma piegādes kārtība:
6.2. Izpildītājs rakstiski pa e – pastu un/ vai telefoniski vienojas ar Pasūtītāja kontaktpersonu par Pasūtījuma piegādes vietām un laikiem atbilstoši tehniskai specifikācijai.
6.3. Pasūtītāja kontaktpersona pirms Pasūtījuma piegādes iesniedz Izpildītājam Pasūtījuma pieņemšanai pilnvaroto Pasūtītāja pārstāvju vārdus, uzvārdus, amata nosaukumus.
6.4. Izpildītājs Pakalpojuma izpildei izmanto savu materiāltehnisko bāzi (tajā skaitā, darba tehniku, inventāru, materiālus u.c.) un personālu, kā arī nav tiesīgs nodot tam ar Līgumu uzlikto pienākumu izpildi trešajām personām bez Pasūtītāja piekrišanas;
6.5. Izpildītājs piegādājot Pasūtījumu to komplektē, iepako un noformē saskaņā ar tehniskās spefikācijas prasībām.
6.6. Pasūtījuma piegāde Pasūtītāja norādītajā apjomā, laikos un vietās tiek veikta 4 piegādes adresēs Rīgas pilsētas robežās. Piegāžu adrešu sarakstu pasūtītājs precizēs ne vēlāk , kā 15 dienas pirms piegādes.
6.7. Pasūtītājs pirms Pasūtījuma pieņemšanas – nodošanas akta parakstīšanas pārbauda Pasūtījumu un tam ir tiesības nepieņemt to, ja Pasūtījums neatbilst Līguma noteikumiem, ir nekvalitatīvs vai tam ir konstatēti trūkumi. Šādos gadījumos Pasūtītājs 3 (trīs) darba dienu laikā iesniedz Izpildītājam aktu par konstatētajiem trūkumiem (turpmāk – Pretenzija) un Izpildītājam ir pienākums novērst Pretenzijā minētās neatbilstības un trūkumus 5 (piecu) dienu laikā, kā arī pildīt uzliktās izpildes termiņa nokavējuma sankcijas, ja Līguma tehniskajā specifikācijā minētais piegādes gala termiņš ir nokavēts.
6.8. Pasūtītājs var attiekties pieņemt Pasūtījumu, ja:
6.9. Pakalpojuma izpildē nav ņemti vērā Pasūtītāja norādījumi par tā izpildi un saturu;
6.10. Izpildītājs nav iesniedzis abpusēji parakstīts Pasūtījuma pieņemšanas – nodošanas aktu.

7. Pušu mantiskā atbildība. 
7.1. Par Līgumā noteiktā darbu izpildes termiņa nokavējumu Izpildītājs maksā Pasūtītājam nokavējuma naudu 0,2 % apmērā no konkrētā Pasūtījuma summas par katru nokavēto dienu.
7.2. Par katru maksājuma nokavējuma dienu Pasūtītājs maksā Izpildītājam nokavējuma naudu 0,2 % apmērā no nokavētā maksājuma summas par katru nokavēto dienu.
7.3. Nokavējuma naudas samaksa nokavējuma gadījumā neatbrīvo Puses no saistību pilnīgas izpildes. Nokavējuma naudas veidā samaksātās summas tiek ieskaitītas atlīdzināmo zaudējumu summā. Nokavējuma naudas uzrēķins bez iepriekšējas puses rakstveida informēšanas nav piemērojams. 
7.4. Ja Izpildītājs atsakās no Līguma izpildes, Pasūtītājam ir tiesības piemērot Izpildītājam līgumsodu EUR 10 000 (desmit tūkstoši) bez PVN. Par atteikšanos no Līguma izpildes tiek uzskatīts arī tas, ja Izpildītājs neizpilda Pakalpojumu ilgāk kā 5 (piecas) kalendārās dienas no Līgumā noteiktā Pakalpojuma izpildes termiņa un Puses nav vienojušies par Pakalpojuma izpildes termiņa pagarināšanu.
7.5. Izpildītājs ir materiāli atbildīgs par visiem zaudējumiem, ja tādi tiks nodarīti Pasūtītājam sakarā ar pasūtījuma izpildē pieļautajām nepilnībām.
7.6. Puses ir atbrīvotas no atbildības par daļēju vai pilnīgu Līguma saistību neizpildi, ja šī neizpilde radusies pēc Līguma noslēgšanas nepārvaramas varas rezultātā, kuru attiecīgā Puse nevarēja ne paredzēt, ne novērst, ne ietekmēt, (piem., stihiska nelaime, karadarbība, streiks u.tml.).
7.7. Puse, kuras saistību izpilde kļūst neiespējama, nekavējoties brīdina otru Pusi un 3 (trīs) darba dienu laikā iesniedz rakstisku izziņu, ko izdevusi kompetenta iestāde par minēto apstākļu iestāšanos.
7.8. Ja rodas nepieciešamība, atsevišķi vienojoties un ievērojot nepārvaramas varas sekas, Puses nosaka saistību izpildes termiņa pagarinājumu, papildu noteikumus vai atvieglojumus.

8. Pretenzijas un strīdu izskatīšanas kārtība.
Visas pretenzijas un strīdi, kas var rasties Līguma izpildes laikā, tiek izskatīti abpusējās sarunās. Gadījumā, ja Puses nevar domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.

9. Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība
9.1. Izpildītājs nodrošina, ka Līguma izpildē piedalās Izpildītāja piedāvājumā norādītie apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām.
9.2. Izpildītājs veic Līguma izpildē piesaistītā apakšuzņēmēju nomaiņu, vai jauna apakšuzņēmēja piesaisti Publisko iepirkumu likuma (turpmāk – PIL) 62. pantā noteiktajā kārtībā un gadījumos.
9.3. Gadījumā, ja Līguma izpildē piesaistīto apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
9.4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
9.5.  Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
9.6. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
9.7. Lai veiktu apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
9.8. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.9. Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
9.10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
9.11. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

10. Papildnoteikumi.
10.1. Visi Līguma grozījumi, labojumi, papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
10.2. Nekādas mutiskas vienošanās, diskusijas vai argumenti, kas izteikti šī Līguma sastādīšanas laikā un nav iekļauti šī Līguma noteikumos, tāmē vai Tehniskajā specifikācijā, netiek uzskatīti par Līguma noteikumiem.
10.3. Paziņojumi vai cita veida korespondence, kas attiecas uz Līgumu, ir jānosūta ierakstītā vēstulē (izņemot Līgumā atrunātos e-pasta sūtījumus) uz Līgumā norādītajām Līdzēju juridiskajām adresēm, vai elektroniska dokumenta veidā, kas parakstīts ar drošu elektronisko parakstu, uz Līgumā norādītajām Līdzēju e-pasta adresēm, ja vien Līgumā nav paredzēts savādāk, vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā, savukārt elektroniski dokumenti, kas parakstīti ar drošu elektronisko parakstu, uzskatāmi par saņemtiem divu darbdienu laikā pēc to nosūtīšanas.
10.3.1. Pasūtītāja par Līguma izpildi atbildīgās amatpersona: Rīgas valstspilsētas pašvaldības Vēlēšanu komisijas locekle, […] . 
10.3.2. Izpildītāja par Līguma izpildi atbildīgā persona: Projektu vadītājs […].
10.4. Līgums sagatavots latviešu valodā uz 9 (deviņām) lapām, tajā skaitā, Līguma pielikumus, elektroniska dokumenta veidā, parakstīts ar drošiem elektroniskiem parakstiem un satur laika zīmogu. Līgumam ir šādi neatņemami pielikumi:
10.4.1. Tehniskā specifikācija/Tehniskais piedāvājums – 1. pielikums;
10.4.2. Finanšu piedāvājums – 2. pielikums.
Pušu rekvizīti
	PASŪTĪTĀJS:
	IZPILDĪTĀJS:

	Rīgas valstspilsētas pašvaldības Vēlēšanu komisija
[bookmark: _Hlk191987398]Reģ.Nr.: 90011524360
Adrese: […]
Konta Nr: […]
[bookmark: _Hlk191987369]Bankas kods: […]
Banka: […]
RD iestādes kods: […]

	SIA "Baltijas Banknote"
Reģ.nr.: […]
PVN Nr. […]
Juridiskā adrese, […]
Faktiskā adrese, […]
Banka: […]
SWIFT Code: […]
IBAN: […]

	
RVP Vēlēšanu komisijas priekšsēdētājs (paraksts*) […]
	
Prokūrists (paraksts*)[…]

Šis dokuments ir parakstīts ar elektronisko parakstu (bez droša e-paraksta)
* ŠIS DOKUMENTS IR ELEKTRONISKI PARAKSTĪTS AR
DROŠU ELEKTRONISKO PARAKSTU UN SATUR LAIKA ZĪMOGU

Šis dokuments ir parakstīts ar elektronisko parakstu (bez droša e-paraksta)
